LIETUVOS RESPUBLIKOS VYRIAUSYBĖ

N U T A R I M A S

1998 m. balandžio 16 d. Nr. 464

Vilnius

DĖL TARPTAUTINIŲ KLASIFIKATORIŲ DIEGIMO LIETUVOS RESPUBLIKOJE

Siekdama, kad šalyje būtų įdiegti svarbiausieji tarptautiniai klasifikatoriai, Lietuvos Respublikos Vyriausybė nutaria:

1. Įpareigoti ministerijas ir kitas Vyriausybės įstaigas pagal kompetenciją dalyvauti tarptautinių klasifikatorių diegimo darbuose pagal tarptautinių klasifikatorių diegimo Lietuvos Respublikoje planą (pridedama).

2. Sudaryti Tarptautinių klasifikatorių diegimo Lietuvos Respublikoje komisiją ir patvirtinti jos sudėtį (pridedama).

Komisija turi išnagrinėti ir įvertinti esamų tarptautinių klasifikatorių vertimus, parengti šių klasifikatorių nuostatų projektus ir pateikti juos tvirtinti Statistikos departamentui prie Lietuvos Respublikos Vyriausybės (toliau vadinama – Statistikos departamentas).

Prireikus komisija darbui gali pasitelkti ekspertus.

3. Pavesti Socialinės apsaugos ir darbo ministerijai kartu su Švietimo ir mokslo ministerija bei Statistikos departamentu sudaryti iš specialistų darbo grupes, kurios parengtų nacionalines klasifikatorių versijas, atitinkančias šiuos tarptautinius klasifikatorius ir sąrašą:

3.1. Tarptautinį standartinį profesijų klasifikatorių – ISCO–88 (COM) (atsakinga Socialinės apsaugos ir darbo ministerija);

3.2. Tarptautinį standartinį švietimo klasifikatorių – ISCED (atsakinga Švietimo ir mokslo ministerija);

3.3. Produktų pagal veiklos rūšis klasifikatorių – CPA “96” (atsakingas Statistikos departamentas);

3.4. Europos Bendrijos produkcijos sąrašą – PRODCOM (atsakingas Statistikos departamentas).

4. Pavesti Sveikatos apsaugos ministerijai ir Statistikos departamentui 1998 metais parengti lietuvių kalba Tarptautinio statistinio ligų ir su sveikata susijusių problemų klasifikatoriaus – ICD–10 trečiąjį tomą (abėcėlinę rodyklę).

5. Skirti iš Lietuvos Respublikos Vyriausybės rezervo fondo Statistikos departamentui klasifikatorių rengimo 1998 metų darbams finansuoti:

43,4 tūkst. litų šio nutarimo 2 punkte nurodytos Tarptautinių klasifikatorių diegimo Lietuvos Respublikoje komisijos papildomiems darbams apmokėti. Atlyginimo už atliktą darbą dydį kiekvienam komisijos nariui nustato jos pirmininkas pagal atlikto darbo apimtį ir sudėtingumą;

37,7 tūkst. litų Produktų ir paslaugų nacionaliniams klasifikatoriams pagal CPA”96” ir PRODCOM parengti;

30 tūkst. litų Švietimo nacionaliniam klasifikatoriui pagal ISCED parengti;

30 tūkst. litų Profesijų nacionaliniam klasifikatoriui pagal ISCO–88 parengti;

33 tūkst. litų Tarptautinio statistinio ligų ir su sveikata susijusių problemų klasifikatorius ICD–10 trečiajam tomui (abėcėlinei rodyklei) lietuvių kalba parengti.

Ministras Pirmininkas	Gediminas Vagnorius

Susisiekimo ministras, laikinai pavaduojantis

ryšių ir informatikos ministrą	Algis Žvaliauskas

PATVIRTINTA

Lietuvos Respublikos Vyriausybės

1998 m. balandžio 16 d. nutarimu Nr. 464

Tarptautinių klasifikatorių diegimo Lietuvos Respublikoje komisija

J.Markelevičius	–	Statistikos departamento direktoriaus pavaduotojas (komisijos pirmininkas)
R.Ignatavičius	–	Statistikos departamento Statistikos plėtojimo skyriaus viršininkas (komisijos pirmininko pavaduotojas)
K.Andrijauskas	–	Ryšių ir informatikos ministerijos Valstybės registrų tarnybos viršininkas
D.Areškienė	–	Statistikos departamento Statybos ir inovacijų statistikos skyriaus viršininkė
D.Bersėnaitė	–	Statistikos departamento Valstybės finansų statistikos skyriaus viršininkė
L.Bolšakova	–	Susisiekimo ministerijos Transporto politikos ir mokslo skyriaus vyriausioji ekonomistė
V.Burokas	–	Švietimo ir mokslo ministerijos Registrų skyriaus vedėjas
S.Čepaitis	–	Žemės ir miškų ūkio ministerijos Ekonomikos departamento Rinkos analizės ir informacijos skyriaus viršininkas
G.Dapšienė	–	Statistikos departamento Kultūros ir švietimo statistikos skyriaus viršininkė
G.Galčius	–	Žemės ir miškų ūkio ministerijos Ekonomikos departamento Žemės ūkio politikos skyriaus vyresnysis specialistas
I.L.Girdauskienė	–	Finansų ministerijos Biudžeto departamento Suvestinio skyriaus vyriausioji ekonomistė
Ž.Gold	–	Statistikos departamento Pramonės statistikos skyriaus vyriausioji ekonomistė
Z.Jomantienė	–	Finansų ministerijos Fiskalinės politikos departamento Makroekonomikos skyriaus vyriausioji ekonomistė
G.Juškienė	–	Statistikos departamento Nacionalinių sąskaitų skyriaus viršininko pavaduotoja
B.Kindurienė	–	Socialinės apsaugos ir darbo ministerijos Lietuvos darbo rinkos mokymo tarnybos generalinio direktoriaus pavaduotoja
D.Krepštulienė	–	Statistikos departamento Žemės ūkio ir aplinkosaugos statistikos skyriaus vyriausioji ekonomistė
Z.Mackevičius	–	Statybos ir urbanistikos ministerijos Statybos normavimo departamento direktorius
V.Motiekaitienė	–	Statistikos departamento Užimtumo statistikos skyriaus viršininkė
L.Narvydienė	–	Statistikos departamento Statistikos plėtojimo skyriaus vyriausioji ekonomistė
Z.Serafinienė	–	Statistikos departamento Transporto ir paslaugų statistikos skyriaus viršininkė
N.Šaltenienė	–	Statistikos departamento Kainų statistikos skyriaus viršininko pavaduotoja
I.Vietaitė	–	Aplinkos apsaugos ministerijos Atliekų skyriaus vyresnioji inžinierė
V.Vrubliauskas	–	Ūkio ministerijos Personalo skyriaus vyriausiasis specialistas
D.Zasienė	–	Finansų ministerijos Tarptautinio departamento Užsienio paskolų aptarnavimo skyriaus viršininkė

_______________________

Lietuvos Respublikos Vyriausybės

1998 m. balandžio 16 d. nutarimo Nr. 464

priedas

Tarptautinių klasifikatorių diegimo Lietuvos Respublikoje planas

Tarptautiniai klasifikatoriai	Atsakingos ministerijos ir kitos institucijos	Įvykdymo laikas
Jungtinių Tautų (UN)	Europos Sąjungos (ES)
ISIC rev.3-Tarptautinis standartinis gamybinis visų ekonominės veiklos rūšių klasifikatorius	Statistikos departamentas, Finansų ministerija, Ūkio ministerija	1998 metų I pusmetis
CPC – Laikinasis svarbiausias produktų klasifikatorius	CPA “96” – Produktų pagal veiklos rūšis klasifikatorius (numatyta parengti nacionalinę versiją)	Statistikos departamentas, Žemės ir miškų ūkio ministerija, Statybos ir urbanistikos ministerija, Susisiekimo ministerija, Ūkio ministerija	1998 metai
COICOP – Individualaus vartojimo išlaidų pagal paskirtį klasifikatorius	Statistikos departamentas, Socialinės apsaugos ir darbo ministerija	1998 metų I pusmetis
COFOG – Valstybės funkcijų klasifikatorius	Statistikos departamentas, Finansų ministerija	1998 metų I pusmetis
PRODCOM (list) – Europos Bendrijos produkcijos sąrašas (numatyta parengti nacionalinę versiją)	Statistikos departamentas, Finansų ministerija, Ūkio ministerija	1998 metai
SITC rev. 3–Standartinis tarptautinės prekybos klasifikatorius	Statistikos departamentas, Finansų ministerija, Ūkio ministerija	1998 metų III ketvirtis
BEC–Sustambintų ekonominių kategorijų pagal SITC rev.3 klasifikatorius	Statistikos departamentas, Finansų ministerija, Ūkio ministerija	1998 metų III ketvirtis
Turto klasifikatorius (Klasifikatoriai ir sąskaitos nacionalinių sąskaitų sistemoje)	Statistikos departamentas, Finansų ministerija, Ūkio ministerija	1998 metų III ketvirtis
MGFS – Vyriausybės finansų statistikos vadovas (120 klasifikacijos puslapių)	Statistikos departamentas, Finansų ministerija, Lietuvos bankas	1998 metų II pusmetis
BOPM – Mokėjimų balanso vadovas (80 klasifikacijos puslapių)	Statistikos departamentas, Finansų ministerija, Lietuvos bankas	1998 metų II pusmetis
ISCO–88–Tarptautinis standartinis profesijų klasifikatorius	ISCO–88(COM) – Tarptautinis standartinis profesijų klasifikatorius (numatyta parengti nacionalinę versiją)	Socialinės apsaugos ir darbo ministerija, Statistikos departamentas	1998 metai
ISCED – Tarptautinis standartinis švietimo klasifikatorius (numatyta parengti nacionalinę versiją)	Švietimo ir mokslo ministerija, Socialinės apsaugos ir darbo ministerija, Statistikos departamentas	1999 metų I pusmetis
NST/R – Standartinė transporto statistikos krovinių nomenklatūra	Statistikos departamentas, Susisiekimo ministerija	1999 metų I pusmetis
Gyvenamųjų patalpų klasifikatorius; Pastatų pagal nuosavybės rūšis klasifikatorius	CC – Statinių pagal tipą klasifikatorius	Statistikos departamentas, Statybos ir urbanistikos ministerija, Žemės ir kito nekilnojamojo turto kadastro ir registro valstybės įmonė	1999 metų I pusmetis
Atliekų klasifikatorius; Gamtos apsaugos veiklos ir priemonių statistinis Europos klasifikatorius	Statistikos departamentas, Aplinkos apsaugos ministerija, Ūkio ministerija	1999 metų I pusmetis

______________________